Hebrejski brojevi

**Hebrejski brojevi** (brojke) su deo sistema predstavljanja brojeva putem hebrejskog alfabeta.

## Princip predstavljanja brojeva
Osim što je alfabetski, sistem je i kvazidecimalan. Nema posebne oznake za nulu, numeričke vrednosti pojedinačnih slova se sabiraju (tj. nema pozicione notacije). Zasebna slova imaju jedinice (1, 2, ..., 9), desetice (10, 20, ..., 90), ali samo prve četiri stotine (100, 200, 300, 400). Ostale stotine (500, 600, 700, 800 i 900) su predstavljene zbirovima dva ili tri slova koja predstavljaju prve četiri stotine. Za predstavljanje brojeva od 1.000 do 999.999 ponovo se koriste isti brojevi kao hiljade, desetine hiljada i stotine hiljada. Ove transformacije se dosta koriste u gematriji (jevrejskoj numerologiji).

U današnjem Izraelu, decimalni sistem (hindu-)arapskih brojeva se koristi skoro uvek (npr. za novac, izražavanje starosti, datum na građanskom, tj. gregorijanskom, kalendaru). Hebrejski brojevi se koriste samo u naročitim slučajevima, npr. uz hebrejski kalendar ili za numerisanje spiska (slično kao a, b, c, d...), za referenciranje biblijskih stihova itd.

## Brojke

**Primedba:** Za redne brojeve veće od 10, koriste se kardinalni brojevi.

## U govoru i pisanju
Hebrejske reči imaju muški i ženski rod. Ako se samo broji, koristi se ženski rod, osim za *echad* (jedan, *dv(ij)e*, tri...). Inače se koristi odgovrajući rod (dva dečaka, dve devojčice...). I predmeti su muškog ili ženskog roda (npr. knjiga [*sefer*] je muškog roda).

Prvo se piše broj, zatim imenica (npr. *shlosha yeladim*). I ovde je "jedan" poseban, jer ide iza imenice (npr. *yelad echad*). Broj dva je specifičan jer menja oblik kada opisuje broj neke imenice - *shnayim* (m.) i *shtayim* (ž.) postaju *shney* (m.), i *shtey* (ž.). Mešovite grupe se uvek tretiraju kao da su muškog roda.

## Računanje
Hebrejski brojevni sistem deluje aditivnim principom u kojem se brojevne vrednosti pojedinih slova sabiraju u ukupnu vrednost. Npr. 177 je predstavljeno kao קעז tj. 100 + 70 + 7 = 177.

Matematički gledano, ovo zahteva 27 slova, po devet za sve jedinice, desetice i stotine. Ali u praksi, poslednje slovo (*tav* = 400) se koristi u kombinaciji sa sobom i/ili drugim slovima od *kof* (=100) nadalje za prikazivanje brojeva počevši od 500. Alternativno, hebrejski alfabet od 22 slova se može proširiti do 27 upotrebom 5 *sofeet* (finalnih) oblika hebrejskih slova.

### Glavni izuzeci
Po konvenciji, brojevi 15 i 16 se predstavljaju kao ‫ט״ו‬ ‎(9 + 6) odn. ‫ט״ז‬ ‎(9 + 7). Ovo je da bi se u svakodnevnom pisanju izbegla upotreba dvoslovnih kombinacija י–ה ‭(10 + 5)‬ i י–ו ‭(10 + 6)‬, koje su alternativne pisane forme Božijeg imena. Ovo bi u hebrejskom kalendaru odgovaralo datumima oko punog meseca (jer meseci u tom lunisolarnom kalendaru počinju oko mladine).

Kombinacije koje bi mogle biti jednake rečima sa negativnom konotacijom se ponekad izbegavaju promenom reda slova. Npr. ‫תשמ״ד‬ ("ti ćeš - " ili "to će biti uništeno") se alternativno može napisati ‫תשד״מ‬.

## Oznaka broja
Ispred (desno od) poslednjeg (najlevljeg) broja se postavlja znak *[[gershayim]]* kako bi se ukazalo da je neki niz slova broj a ne reč. Npr. 18 → ‫י״ח‬ (Unicode znak U+05F4, liči na dupli navodnik - “)

Ako se radi samo o jednom slovu, dodaje se znak *[[geresh]]*, posle (levo od) tog slova (Unicode znak U+05F3, liči na jednostruki navodnik - ‘)

## Hiljade i formati datuma
Hiljade se broje zasebno, a broj hiljada prethodi ostatku broja (tj. sa desne je strane, jer se hebrejski piše zdesna nalevo). Nema naročitih znakova koji bi označili da brojanje počinje hiljadama, što teoretski može dovesti do dvosmislice, mada se ponekad koristi jednostruki navodnik iza slova.

Kada se navode godine hebrejskog kalendara u tekućem milenijumu, pisci obično izostavljaju hiljade (u ovom dobu 5 [‫ה‬]), u protivnom ovo se prihvata kao 5×1000, bez dvojbe. Današnji izraelski novac uključuje i hiljade.

### Primeri datuma
"Ponedeljak, 15. adar 5764." (5764 = 5×1000 + 400 + 300 + 60 + 4 i 15 = 9 + 6):
:Puni oblik (sa hiljadama): 
: &#x202b;יום שני ט&#x5f4;ו באדר ה&#x5f3;תשס&#x5f4;ד&#x202c;

Uobičajeno (bez hiljada):
: &#x202b;יום שני ט&#x5f4;ו באדר תשס&#x5f4;ד&#x202c;

“Četvrtak, 3. nisan 5767.” (5767 = 5×1000 + 400 + 300 + 60 + 7):

:Puni oblik (sa hiljadama): 
: &#x202b;יום חמישי ג&#x5f3; בניסן ה&#x5f3;תשס&#x5f4;ז&#x202c;

Uobičajeno (bez hiljada):
: &#x202b;יום חמישי ג&#x5f3; בניסן תשס&#x5f4;ז&#x202c;

Za današnji datum može se videti npr. traka sa datumima na vrhu ''Haaretz''-ove internet stranice.

### Skorije godine
(skraćeni oblik)

5770 (2009&ndash;10) = תש"ע

5769 (2008&ndash;09) = ‫תשס״ט‬

5768 (2007&ndash;08) = ‫תשס״ח‬

5767 (2006&ndash;07) = ‫תשס״ז‎‬

5766 (2005&ndash;06) = ‫תשס״ו‎‬

5765 (2004&ndash;05) = ‫תשס״ה‎‬

## Slični sistemi
Alfabetski sistem beleženja brojeva koristi i Abdžadski sistem, a takođe i grčki brojevi, kao i ćirilični brojevi, nastali iz grčkih.

## Povezano
* Značaj brojeva u judaizmu
* Gematrija

## Vanjske veze

(na engleskom:)
* http://www.inner.org/gematria/gemchart.htm 
* Tajne hebrejske abecede (sr)